Уліковая палітыка

Уліковая палітыка — сукупнасць спосабаў арганізацыі і вядзення бухгалтарскага ўліку, якая прымаецца арганізацыяй самастойна. Прынятая ўліковая палітыка прымяняецца паслядоўна ад аднаго справаздачнага года да іншага.

 Афармленне і зацвярджэнне 
Уліковая палітыка арганізацыі афармляецца ў выглядзе адпаведнага палажэння, якое падпісваецца галоўным бухгалтарам, кіраўніком арганізацыі або індывідуальным прадпрымальнікам, што аказвае паслугі вядзення бухгалтарскага ўліку і складання справаздачнасці. Палажэнне зацвярджаецца кіраўніком арганізацыі або іншымі асобамі (органамі), упаўнаважанымі на гэта заканадаўствам або статутам арганізацыі.

 Прынцыпы і мова дакументацыі 
Уліковая палітыка павінна грунтавацца на прынцыпах бухгалтарскага ўліку і справаздачнасці, прадугледжаных заканадаўствам.

 Змест уліковай палітыкі 
Уліковая палітыка арганізацыі змяшчае наступныя элементы:

 віды ўліковай ацэнкі, якія выкарыстоўваюцца;
 план рахункаў бухгалтарскага ўліку;
 формы першасных уліковых дакументаў, распрацаваныя арганізацыяй;
 форма вядзення бухгалтарскага ўліку;
 парадак правядзення інвентарызацыі актываў і абавязацельстваў;
 іншыя спосабы арганізацыі і вядзення бухгалтарскага ўліку.

Калі арганізацыя мае філіялы або прадстаўніцтвы, уліковая палітыка павінна прадугледжваць спосаб вядзення бухгалтарскага ўліку іх дзейнасці.

 Патрабаванні 
Да ўліковай палітыкі прад’яўляюцца наступныя асноўныя патрабаванні:

 поўнае адлюстраванне ў бухгалтарскім уліку ўсіх фактаў дзейнасці прадпрыемства;
 адлюстраванне фактаў гаспадарчай дзейнасці, зыходзячы з прававых норм і эканамічных умоў вядзення гаспадаркі;
 тоеснасць дадзеных аналітычнага і сінтэтычнага ўліку дадзеным бухгалтарскай і падатковай справаздачнасці.

 Прымяненне прафесійнага меркавання 
Калі заканадаўства не ўстанаўлівае парадку адлюстравання канкрэтных гаспадарчых аперацый, асобных складнікаў актываў, абавязацельстваў, уласнага капіталу, даходаў ці выдаткаў, арганізацыя самастойна распрацоўвае такі парадак з выкарыстаннем прафесійнага меркавання з улікам патрабаванняў заканадаўства.

 Змены ўліковай палітыкі 
Уліковая палітыка звычайна не змяняецца, за выключэннем наступных выпадкаў:

 змены заканадаўства;
 змены спосабаў вядзення бухгалтарскага ўліку з мэтай павышэння дакладнасці і актуальнасці фінансавай інфармацыі;
 прыняцця рашэння аб рэарганізацыі або ліквідацыі арганізацыі.

Змены, звязаныя з рэарганізацыяй або ліквідацыяй, уносяцца з пачатку справаздачнага года.

Усе змены павінны быць абгрунтаваныя, падпісаныя галоўным бухгалтарам, кіраўніком арганізацыі або індывідуальным прадпрымальнікам і зацверджаны ўпаўнаважанымі асобамі або органамі.

 Крыніцы 

Катэгорыя:Бухгалтарскі ўлік
Катэгорыя:Фінансы